ועדת הכלכלה, כנסת 15, פרוטוקול מספר 60, 2000-01-05 09:00

אברהם פורז: הצעת חוק לתיקון פקודת התעבורה (תיקון מס' 47) (תיקון), התש"ס1999-

נחום לנגנטל: אני מציע למליאת הוועדה לקבל את הנוסח הזה.

אברהם פורז: פה אחד, על דעתו של חבר הכנסת נחום לנגנטל ועל דעתי, אנחנו מאשרים את התיקון על-מנת שיובא בפני מליאת הכנסת לקריאה שנייה ושלישית.

אברהם פורז: אושר.

אתי בנדלר: הצעת חוק המכר (תיקון-אי הכללת רכיב ההוצאות המשפטיות במחיר), התשנ"ז - 1996, של חבר הכנסת מאיר שטרית

מאיר שטרית: לדעתי החוק נועד למנוע את המצב היום שבו זוגות צעירים נאלצים לשלם בערך שני אחוז מערך הדירה עבור ייצוג שלהם כאילו בחוזה באמצעות עורך-הדין בדרך כלל של הקבלן שמייצג בדיוק את האינטרס ההפוך של אותו זוג.

מאיר שטרית: אני חושב שהדבר הזה פשוט גזלה.

מאיר שטרית: לא שאני טוען חלילה שעורכי-הדין לא עושים את עבודתם, הם עושים את עבודתם ומגיע להם שכר אבל שיהיה משולם על-ידי הקבלן ומצדי שיכניס אותו במחיר הדירה.

מאיר שטרית: ההגיון שבו אדם משלם מחיר דירה ומוסיפים על המחיר שני אחוז נוספים באופן גלובלי כהוצאות עורכי-דין כאשר החוזה חד-צדדי נגד טובת הרוכש, ואני מקווה שמשרד המשפטים לא נותן יד להצעה כזאת.

מאיר שטרית: בעיני זאת שערורייה.

מאיר שטרית: אם אדם יכול לבחור את עורך-דינו, ניחא.

מאיר שטרית: אתה לוקח עורך-דין שמציג בפני הקבלן, אתה מציג את האינטרסים שלך, אתה נלחם על האינטרסים שלך מול הקבלן ואתה גם משיג דברים.

מאיר שטרית: כאן לא שואלים אותו בכלל, אלא הרוכש פשוט חותם על חוזה חד-צדדי נגדו.

מאיר שטרית: אני יכול להביא דוגמאות של חוזים לוועדה, אבל אני לא רוצה שיהיה כאן מחטף.

מאיר שטרית: אני אמרתי ללשכת עורכי-הדין שאני מוכן לחכות ולשמוע ואני פתוח לדיון.

מאיר שטרית: בזמנו הם אמרו לוועדה שהם יבואו עם הצעות.

מאיר שטרית: לצערי הייתי עסוק בנושאים אחרים והם לא הגיעו עם הצעות שזאת דרך נחמדה לקבור את החוק, אבל אני לא רוצה לקבור אותו.

מאיר שטרית: אתמול דיבר אתי מלשכת עורכי-הדין ידידי יונה יהב ואמרתי לו שאני לא אעשה שום מחטף, וגם עכשיו אני אומר זאת.

מאיר שטרית: אני רוצה להחיל עליו רציפות כי הכנסת חוקקה את החוק הזה בקריאה טרומית וקריאה ראשונה.

מאיר שטרית: נחזור לוועדה, נשמע את לשכת עורכי-הדין, אולי נגיע להסכמה, אולי לא נגיע להסכמה, אבל לפחות נדון בעניין.

מאיר שטרית: הדבר הזה חיוני.

מאיר שטרית: קיבלתי פניות רבות של זוגות צעירים, עשרות זוגות ששואלים מה קורה עם החוק הזה ואני חושב שצריך למצוא לזה פתרון.

מאיר שטרית: אין שום הגיון בהמשך העניין הזה של לקיחת שני אחוז מערך הדירה, שבעיני זה פשוט אסון.

מאיר שטרית: הזוגות הצעירים משלמים את הוצאות הגירושין של הקבלן.

מאיר שטרית: אין לזה שום הצדקה וזאת פשוט שערורייה.

מאיר שטרית: אני חושב שקודם כל החוק ראוי לדיון, קודם כל בוועדה, ואחר-כך הוא ראוי להמשך דיון.

מאיר שטרית: אם הכנסת תחליט אם להחיל עליו רציפות, נחזור לוועדה לדון בו.

זכריה פייט: אם אנחנו מדברים על הפרקטי, אנחנו מדברים כאן על נושא שאין בו כלום.

זכריה פייט: אם אומרים שרוצים להגן על זוגות צעירים, אבל על מה מגינים?

זכריה פייט: בסופו של דבר אומרים שהמחיר הזה יתווסף למחיר הדירה.

זכריה פייט: הצעתו של חבר הכנסת שטרית תייקר את מחיר הדירה.

זכריה פייט: על המחיר שיתווסף למחיר הדירה ישולם מס רכישה, ואם זה כך, במה עזרת לאותם זוגות צעירים שאתה נלחם ורוצה לעזור להם?

זכריה פייט: כמו שאני אומר, ההצעה הזאת אין לה מקום, אין לקבל אותה ואין להחזיר אותנו אחורה למדיניות שבה המדינה מפקחת על חופש החוזים.

זכריה פייט: לא יתכן דבר כזה.

אברהם פורז: אנחנו נקיים הצבעה.

אברהם פורז: מי בעד להחיל רציפות על הצעת החוק?

אברהם פורז: 2.

אברהם פורז: מי נגד?

אברהם פורז: 1.

אברהם פורז: הוועדה אישרה החלת רציפות על הצעת החוק והוא יועבר לכנסת.

אברהם פורז: הצעת חוק לתיקון פקודת העיריות (איסור רישוי על גזעים מסוכנים של כלבים), התשנ"ז - 1996, של חבר הכנסת אבי יחזקאל החוק הבא הוא הצעת חוק של חבר הכנסת אבי יחזקאל, הצעת חוק לתיקון פקודת עיריות, איסור רישוי על גזעים מסוכנים של כלבים.

אברהם יחזקאל: לכן הצעת החוק שלי היא לכאורה הצעה גורפת.

אברהם יחזקאל: אני מודה ליושב-ראש הוועדה שהתנגד לחוק אבל הביא אותו לדיון.

אברהם יחזקאל: אני חושב שבמהלך ההתדיינות על שני החוקים אפשר להגיע למצב כזה שאפילו אם הצעת החוק הממשלתית תהיה דומיננטית והיא זו שתוביל, נגיע למצב כזה שאנחנו צריכים להאיץ כי אולי יש איזה גזע או שניים שבאמת עדיין לא מגדלים אותו.

אברהם יחזקאל: למשל פיטבול טרייר, רק עכשיו מתחילים לגדל אותו והוא הופך להיות כלב מודרני בשוק הכלבים הישראלי.

אברהם יחזקאל: הרוטוויילר כבר נפוץ ועליו יש חילוקי דעות, האם הוא באמת תוקפן, האם ניתן לחנך אותו, וניתן לחנך אותו.

אברהם יחזקאל: על הפיטבול אולי אפשר יהיה להגיע לפשרה.

אברהם יחזקאל: מאותם חמישה, אולי על אחד או שניים אפשר יהיה להגיע לפשרה.

אברהם יחזקאל: הקומבינציה היא שילוב של התדיינות על שני החוקים.

אברהם יחזקאל: אני מודה שהממשלה לצערי מתנגדת ואני מבקש לקיים הצבעה.

מיכל סגן-כהן: אני חושבת שההצעה היא חסרה והיא לא ישימה.

אברהם פורז: מי בעד? 2.

אברהם פורז: מי נגד?

אברהם פורז: 1.

אברהם פורז: ברוב של שניים נגד אחד מחליטה הוועדה להחיל דין רציפות על הצעת החוק.

עדה וייס: כל התקנות שעניינן רשיון והתנאים שצריכים להתקיים כדי להוציא רשיון, אנחנו מבקשים להפעיל אותן, ששה חודשים מיום פרסום הדוח.

אברהם פורז: אושר.

אברהם פורז: ששה חודשים.

אברהם פורז: אושר.

אברהם פורז: אתם צריכים להיות ערים לכך שבלי אישור שלנו אתם בבעיה.

אברהם פורז: תפני את תשומת לבנו לכל הנושאים שאנחנו צריכים לאשר.

עדה וייס: בדקתי את העניין ולפי דעתי אי-אפשר להכניס את זה לתקנות כי זה פטור מיוחד לגורם מסוים ותקנות ייחודיות לתת פטור לגורם מסוים, אי-אפשר להכניס לתקנות.

עדה וייס: אם רוצים לפטור את התעשיות הביטחוניות אולי אפשר להכניס אותם לתוספת השנייה בחוק שקובעת פטורים לצה"ל ולמשטרה, אבל לא במסגרת התקנות.

אתי בנדלר: אנחנו מדברים כאן בחומר מסוכן.

אתי בנדלר: נכון?

שמואל זק"ש: דבר שני הוא עניין לשוני – הגדרת מרכז המידע, שם כתוב שזה מרכז המידע במשרדי פיקוד העורף.

שמואל זק"ש: משרדי זה לא מדויק וצריך להיות מחנה פיקוד העורף.

מאיר דהן: על הנהג הטילו בתקנה 16 חובות על הוראות תקנות 13, 14 ו15-, כאשר הסיכום בוועדת הכלכלה היה שיוטלו עליו חובות אך ורק לגבי השילוט.

מאיר דהן: אני מפנה לעמוד 28 לפרוטוקול מ3- בנובמבר 1999.

מאיר דהן: יותר מזה.

מאיר דהן: אי-אפשר להטיל על הנהג חובות שהוא לא מסוגל לבצע אותן.

מאיר דהן: איך הוא יכול לבדוק כל מיני נושאים שקשורים להפרדת החומר המסוכן?

מאיר דהן: תקנה 13 עוסקת בהפרדת חומרים וכאשר מוטלת עליו תקנה 13, הוא צריך לבדוק דברים.

מאיר דהן: "לא יוביל אדם ולא יאשר להוביל במכלית בהתאם להוראות המדריך להפרדה בשינוע של חומרים מסוכנים".

מאיר דהן: הוא צריך לקחת את המדריך ולקרוא אותו.

מאיר דהן: הנהג אמור לדעת את זה?

אברהם פורז: הייתי אומר שהוראות התקנות יחולו בשינויים המתחייבים.

אברהם פורז: בכפוף לזה ובכפוף לתיקונים שהכנסנו – אנחנו מאשרים את התקנות.

אברהם פורז: אני מודה לכם.